
Előterjesztés száma: 65 /2026	
	
ELŐTERJESZTÉS

a Képviselő-testület

2026. március hónap 26. napján tartandó rendes ülésére

	Előterjesztés tárgya:
	Polgármesteri beszámoló a két ülés közötti eseményekről

	Előterjesztő:
	Merkwart Krisztián
polgármester
	

	Törvényességért felelős:
	Zámodics Péter
jegyző
	

	Készítette:
	Bagóczky Bettina
polgármesteri asszisztens
	

	Szakmai szempontból ellenőrizte:
	Forray Roxána Flóra
polgármesteri kabinetvezető 
	

	Pénzügyi, gazdasági szempontból ellenőrizte:
	-
	

	Jogi, törvényességi szempontból ellenőrizte:
	dr. Nagy Boglárka
jegyzői irodavezető
	

	Tárgyalja:
	-

	Egyeztetve, tájékoztatva:
	-

	Javasolt meghívott:
	-

	A határozati javaslat elfogadásához szükséges szavazattöbbség:
	1. egyszerű szavazattöbbség
1. minősített szavazattöbbség 

	Az előterjesztés zárt kezelését kérjük
	1. igen
1. nem



Tisztelt Képviselő-testület!

I. Előzmények:

Fót Város Önkormányzata Képviselő-testületének 12/2025. (V.30.) önkormányzati rendeletének (továbbiakban: KT SZMSZ) 33.§-a alapján az alábbiakban terjesztem elő a két testületi ülés között eltelt időszak fontosabb eseményeiről a polgármesteri beszámolómat.

II. A döntéshez szükséges információk, tájékoztatások:

	A polgármester által folytatott tárgyalások, egyeztetések, megbeszélések

	résztvevője
	időpontja
	tárgya, rövid leírása

	Urbán-Reisz Petra 
	2026.02.25.
	Egyeztetést folytattunk a városi intézményekben megvalósítandó, egységes elsősegélynyújtási oktatás keretrendszerének kialakításáról.

	Palásti Béla
Fóti Vörösmarty Művelősédi Ház igazgatója
	2026.02.25.
	Egyeztetést folytattunk az idei év nemzeti ünnepeinek szervezési feladatairól és lebonyolítási rendjéről.

	Drácz Orsolya
Fót Városszépítő Egyesület elnöke
	2026.03.02.
	Áttekintettük a folyamatban lévő pályázatokat, valamint az artézi kút felújításának helyzetét.

	Gyimesi Kende
Fóti Romtemplomért Alapítvány vezetője
	2026.03.03.
	Tájékozódtam a romtemplom aktuális felújítási állapotáról, valamint a világháborús sírok felújításáról.

	Vérten Imre 
GESZ igazgatója

Püski Mariann
Apponyi Franciska Egyesített Óvoda és Bölcsőde vezetője
	2026.03.03.
	Megbeszélést folytattunk a városi közétkeztetésről.

	Dunakeszi Földhivatal

Merkwart Krisztián
Fót polgármestere

Zámodics Péter
Jegyző

Bondor Péter
Földhivatal megbízott vezetője
	2026.03.05.
	Egyeztettünk a Fót területeinek adottságairól.

	Cziráki-Nyári Tünde 
Fóti Közszolgáltató Nonprofit Kft. ügyvezető igazgatója 

Szilágyi Éva Városgazdálkodási osztályvezető
	2026.03.06.
	Folyamatban lévő beruházásokról egyeztettünk.

	Cziráki-Nyári Tünde 
Fóti Közszolgáltató Nonprofit Kft. ügyvezető igazgatója 

Hivatal illetékes kollégái
	2026.03.09.
	
Egyeztettünk a hivatal munkatársaival és a felügyelőbizottság tagjaival a Nonprofit Kft. 2026-os terveiről. Áttekintettük az idei évre vonatkozó elvárásokat, valamint az üzleti terv főbb sarokpontjait.


	Gajdár Tibor
FOTON 2023 Egyesület vezetője 
	2026.03.16.
	Egyeztettünk a város levegőminőségével kapcsolatban, valamint az ehhez kapcsolódó lehetséges intézkedésekről.

	Agócs Imre
EUROVILL Kft. ügyvezetője  
	2026.03.16.
	Arról egyeztettünk, hogy a gazdasági társaság látja el Fóton a közvilágítási feladatokat.

	
Puskás Balázs
Szent Ágoston Keresztény Általános Iskola és Gimnázium, valamint a Gondviselés Óvoda fenntartója

	2026.03.17.
	Köszönetét fejezte ki az óvodát érintő tűzeset kapcsán nyújtott segítségért.

	
Orosz Anikó
Egészségügyi és Szociális Ellátó Intézmény vezetője

Verten Imre
Fóti Gazdasági Ellátó Szervezet vezetője

	2026.03.19.
	Egyeztettünk a korszerűbb intézményi gépjárművek lehetséges beszerzéséről.


	
Cziráki-Nyári Tünde 
Fóti Közszolgáltató Nonprofit Kft. ügyvezető igazgatója 

	2026.03.20.
	Egyeztettem az új munkaruhák beszerzéséről.

	Cziráki-Nyári Tünde 
Fóti Közszolgáltató Nonprofit Kft. ügyvezető igazgatója 

Dr. Kerényi-Nagy Viktor
főkertész
	2026.03.23.
	Egyeztettem a fóti zöldfelületek fenntartásával kapcsolatban.

	Polgármesteri jelenlét rendezvényeken és helyszíni szemléken

	
1. Február 25-én Fóti Közszolgáltató Nonprofit Kft. munkatársaival, a város üzemeltetési osztályával, illetve a Tankerület képviselőivel egyeztettünk a Garay János Általános Iskola idei évi fejlesztésének operatív feladatairól.

2. Február 26-án Képviselő-testületi ülésre került sor.

3. Március 3-án megtartottam fogadóórámat, ahol a lakosok észrevételeit és igényeit meghallgattam, illetve a Szociális kerekasztal keretében a szociális és gyermekjóléti intézmények munkájáról tartottunk megbeszélést.

4. Március 4-én részt vettem Klement János csomádi polgármester, polgármesterségének 25. évfordulós ünnepségén. 

5. Március 5-én sikeres Közigazgatási alapvizsgát tettem.

6. Március 8-án részt vettem a Vörösmarty Művelődési Házban megtartott nőnapi ünnepségen, ahol köszöntöttem a jelenlévő hölgyeket.

7. Március 9-én részt vettem a 48-as Ifjúsági utcában történt tüzeset helyszínének biztosításában, és a gondviselés óvoda kiürítésében.

8. Március 9-én nőnap alkalmából Acél Sándor alpolgármester úrral, valamint Zámodics Péter jegyző úrral közösen köszöntöttük minden Önkormányzati fenntartású intézményben dolgozó hölgyet.

9. Március 10-11-én szabadságomat töltöttem.

10. Március 12-én részt vettem Mogyoródon megrendezett polgármesteri találkozón, ahol a várható változásokról folytattunk egyeztetést. A megbeszélés kötetlen hangvételű volt, és elsősorban az önkormányzatiság aktuális kérdéseire fókuszált.

11. Március 14-én a fáklyás felvonulás keretében méltó módon emlékeztünk meg az 1848–49-es forradalom és szabadságharc hőseiről, melynek részeként koszorúzási ünnepségre is sor került. Ezt követően a Vörösmarty Művelődési Házban megrendezett ünnepségen Acél Sándor alpolgármester úrral közösen átadtuk a városi kitüntetéseket.

12. Március 17-én részt vettem a Pénzügyi és Városfejlesztési Bizottság ülésén.

13. Március 18-án Fóton ülésezett a Dunakeszi Járás Helyi Védelmi Bizottsága, ahol a térség biztonságát érintő főbb kérdéseket – többek között az ár- és belvízvédelmet, az extrém időjárás tapasztalatait, a lakossági biztonságot és a járványügyi helyzetet – tekintettük át.

14. Március 21-én részt vettem az Öregfaluban szervezett faültetési programon, amelynek keretében idén tavasszal közel 200 fát ültetünk el városunk közterületein.

15. Március 23-án Dunakeszin részt vettem a Versenyképes Járások Program támogatói okiratainak átadásán.

		A polgármester által hozott döntések
2026. február 1. - 2026. február 28.

	Rendeleti felhatalmazás száma
	időpontja, tárgya (esetszám)
	rövid leírás

	21/2025. (XI.28.) Ör. 
10.§
	1 eset
37 267 Ft/12 hónap
	települési ápolási támogatás 

	21/2025. (XI.28.) Ör. 
12.§
	2 eset
8 000 Ft/12 hónap
	települési lakhatási támogatás

	21/2025. (XI.28.) Ör. 
13.§
	2 eset
10 000 Ft/12 hónap
	települési gyógyszertámogatás

	21/2025. (XI.28.) Ör. 
14-17.§
	17 eset
525 000 Ft

	eseti és havi rendszerességgel adható pénzbeli támogatás, elemi kár

	21/2025. (XI.28.) Ör. 
18.§
	-
	települési temetési támogatás

	21/2025. (XI.28.) Ör. 
21.§
	-
	intézményi térítési díjtámogatás 

	21/2025. (XI.28.) Ör. 
22.§
	-
	agyhártyagyulladás elleni védőoltás támogatás

	21/2025. (XI.28.) Ör. 
24.§
	16 eset
31 250 Ft/eset
	tüzelőanyag támogatás

	21/2025. (XI.28.) Ör. 
39.§
	5 eset
2 adag oltás gyermekenként
	rota vírus elleni védőoltás támogatás

	21/2025. (XI.28.) Ör. 
40.§
	12 eset
30 000 Ft/gyermek
	babakelengye támogatás

	21/2025. (XI.28.) Ör. 
42.§
	-
	húsvéti támogatás

	7/2022.(II.25.) Ör. 9.§, 10.§. 
	2 eset
203 820 Ft
	támogatási szerződés






	
További, nem hatósági átruházott hatáskörben hozott döntések 
2026. február 1. - 2026. február 28.


		Rendeleti felhatalmazás száma
	időpontja, tárgya (esetszám)
	rövid leírás
	

	KT  SZMSZ 3.sz.       melléklet 2.9. pontja
	11 eset
	Tulajdonosi hozzájárulás
	

	KT  SZMSZ 3.sz.          melléklete 1.4. pontja
	5 eset
	Településképi vélemény
	

	KT  SZMSZ 3.sz. melléklete 1.5. pontja
	1 eset
	Településképi bejelentés
	

	KT SZMSZ 3.sz. melléklete 2.4 pontja
	1 eset
1 831 240 Ft
	Anyagbeszerzés és szolgáltatás megrendelés, építési beruházás közbeszerzési értékhatárig előirányzat terhére.
	

	KT SZMSZ 3.sz. melléklete 1.8.b) pontja
	-
	Bérleti jogviszony hosszabbítás,
1 éves
	

	KT  SZMSZ 3.sz. melléklete 1.10. pontja

	1 eset
305 000 Ft
	Önkormányzati támogatások iránti egyedi kérelmek elbírálása
	

	KT  SZMSZ 3.sz. melléklete 1.12. pontja

	-

	Korlátozottan forgalomképes vagyon használatba adása

	

	KT  SZMSZ 3.sz. melléklete 2.1.  pontja

	- 
	Úthibák miatti közlekedési kártérítés

	

	KT  SZMSZ 3.sz. melléklete 2.2. pontja

	1 eset
	Fót Város Önkormányzata képviseletében döntési jogosultsággal vesz részt a Duna Menti Regionális Vízmű Zrt. közgyűlésein.

	




	
A polgármester által saját/átruházott hatáskörében megkötött szerződések


	
· Orvosi rendelő nyílászárócserék:
Az orvosi rendelő bejáratának cseréje február 28-án megtörtént.
A gyermekorvosi és védőnői ajtócserékre 4 db ajánlat érkezett be, a kiértékelés folyamatban van.



· Kossuth u. 20. és Városgazdálkodási iroda ablakcserék: 
A Kossuth utca 20-ra megérkeztek az ajánlatok, de hiányzik belőle a redőny árazása, ezt utólag bekértük, várjuk a választ. A Városgazdálkodási iroda nyílászáró cseréire beérkezett 4 db árajánlat, a résztvevők kiértesítése és a szerződéskötés folyamatban van. 

· Határ út és Sugár utca útburkolat felújítása:
A Sugár utcát felmértük a Tejúttól a Törökszegfű utcáig, elkészítettük a mennyiségkimutatását és az árazatlan költségvetését, majd a Határ út korábban elkészült (nem engedélyköteles) terveivel együtt elindítottuk a versenyeztetését. Az ajánlattételre 8 kivitelező céget hívtunk meg 03.20-ai ajánlattételi határidővel.

· Napelemek:
Napelemeket szeretnénk felhelyezni a Holdvilág Bölcsődére. Megérkeztek az árajánlatok, elkészítettük az összegzett táblázatot, a helyszíni felmérés és a kiértékelés hátravan. 

· Orvosi rendelő padlóburkolat csere:
Árajánlatokat kértünk be az egészségügyi központ felnőtt háziorvosi és labor váróhelyiségeinek padlóburkolat cseréjére. Az ajánlatadás folyamatban van, május utolsó hetére időzítjük a kivitelezés kezdését. 

· Klímák: 
Közösségi költségvetés keretén belül leversenyeztettük az óvodákba és bölcsődékbe klímák beszerzését és felszerelését, ami eredményesen zárult. A Holdvilág Bölcsődébe 03.17-én 4 db klímát felszereltek, a Kéknefelejcs Bölcsődébe március 27-én fognak 3 db-ot, a Fruzsina utcai Gyöngykaláris Tagóvodába április 7-én fognak 3 db-ot felszerelni.

· Egészségügyi Központ kialakítása az Ifjúsági házban – vázlatterv készítése: 
Elkészítettük az Ifjúsági ház egészségügyi központtá alakításának a tervezési programját, ami alapján árajánlatokat kértünk be 4 tervezőirodától a vázlatterv elkészítésére. 2 árajánlat érkezett be, a MODUM Építésziroda Kft. nyerte a vázlatterv elkészítését, amire a szerződéskötés folyamatban van.

· Kisalagi Ügyfélszolgálat kialakítása: 
Kisalagi régi posta épülete jelenleg még felújítás alatt van, a gépészeti és elektromos munkálatok, a hideg padlóburkolat csere, glettelés és festés elkészült, az előre egyeztetett és leversenyeztetett klímákat beszerelték. A konyha beszerzése és a szaniterek beüzemelése hátra van, a külső elektromos kiállások kiépítése és az eszközök beszerzése folyamatban van. A villanyóra a nevünkre került, az elektromos hálózat bővítése folyamatban van: most indul az igénybejelentés a nappali mérő 3x16A-ről 3x32A-re való teljesítménybővítésére.

· MOHU hulladékudvar útépítés:
A közvilágítási tervek felülvizsgálata, aktualizálása és engedélyeztetése megtörtént. A közvilágítás kivitelezőjének kiválasztása folyamatban van, az árajánlatok 03.17-én megérkeztek. Az útépítéshez a közmű hozzájárulások megérkeztek, az FGSZ-nek az aláírt megállapodást visszaküldtük, illetve 03.18-án a szarkofágra vonatkozó műszaki tartalom is megérkezett. Az útépítésre vonatkozó versenyeztetés indítása folyamatban van. Erre az egy projektre külön felelősségbiztosítást kötünk a nagyméretű gázvezeték áthidalásának kivitelezési kockázata miatt. A biztosítás megkötése a kivitelező kiválasztása után tud megtörténni. 


· Trafiboxok:
A Szabó Dezső u. – 2 hrsz. „Trafibox” alatti felhasználási hely új fogyasztói berendezés bekötését követő vizsgálat/mérés elvégzésre került. A mérési jegyzőkönyvet várjuk. A rendőrség kiértesítése a jegyzőkönyv megérkezését követően megtörténik, utána beüzemelhető a kamera. 
A Károlyi István úti Trafibox-nál a villamosenergia ellátás engedélyezése és kiépítése folyamatban van.

· Könyvtár építése a volt Pirok házban:
A Vándorépítész Kft-vel leszerződtünk a kiviteli tervek módosítására költségcsökkentési szándékkal, március 24-ére elkészül a módosított kiviteli terv. Ezután indítható a közbeszereztetés.  

· Gyalogátkelőhelyek:
Egyszerre fogjuk kivitelezni a Pipacs utcán, a Jedlik Ányos utcán, a Vörösmarty-Czuczor Gergely utcán és a Vörösmarty utcai temetők közötti zebrákat. A tervek és engedélyek rendelkezésre állnak, egyedül a Pipacs és a Jedlik Ányos utcánál várunk a Magyar Közút tulajdonosi hozzájárulására. Ezután kezdhető a zebrák kivitelezésének versenyeztetése.

· Károlyi utca párhuzamos parkolók:
Március 6-án megkaptuk az építési engedélyt, jogerőre emelkedés és kiviteli tervek után indítható a versenyeztetése. 

· Reggeli buszjárat diákok részére Fótról a Dunakeszi Diáknegyedbe
2026. március 9-én beszerzési eljárást indítottunk próba buszjárat igénybevételére. A járatot kizárólag diákok vehetik igénybe, térítésmentesen, a tavaszi szünet után, április 13-tól 30-ig, 14 iskolai napon, reggel Fótról a Dunakeszi Diáknegyedig. A nyertes ajánlattevővel a szerződéskötés folyamatban van. A szerződés aláírása után a szolgáltatást a menetrenddel az Önkormányzat minden elektronikus felületén meghirdetjük. 



	Fót Város 2036 – stratégiai jövőkép és fejlesztési irányok

A város hosszú távú fejlődési irányait meghatározó „Fót Város 2036” koncepció egy olyan jövőképet fogalmaz meg, amelyben a tradíciók tisztelete és a modern, innovatív szemlélet egyensúlyban van. A cél egy élhető, pezsgő, fenntartható és fejlődő város megteremtése, amely vonzó a lakosság számára és büszkeséget jelent a fóti közösségnek.

A program kiemelt alapelvei közé tartozik a szolgáltatások bővítése, a közösségi élet erősítése, a zöldfelületek védelme és fejlesztése, valamint az okos városi megoldások alkalmazása. A tervek között szerepel új közintézmények – egészségház, könyvtár, városháza – létrehozása, közösségi és rekreációs terek kialakítása, valamint a Fóti-tó és a Gyermekváros rehabilitációja.

A város közlekedési és közterületi fejlesztései is hangsúlyos szerepet kapnak, ideértve az úthálózat fejlesztését, a kerékpárutak kiépítését, a városközpont megújítását, valamint az átmenő forgalom csökkentését célzó törekvéseket. Emellett cél a város országos és nemzetközi szerepének erősítése, turisztikai és kulturális lehetőségeinek bővítése.

A koncepció összességében egy olyan, tudatosan épített jövőképet vázol fel, amely Fótot egy fejlődő, élhető és vonzó várossá kívánja tenni 2036-ra. 
A teljes anyag megismerése jelen előterjesztés 1. számú mellékleteként kerül csatolásra.

Csatlakozás a Magyar Önkormányzatok Szövetsége nyilatkozatához

A Magyar Önkormányzatok Szövetsége március 20-ai gödöllői rendezvényén több mint 3 millió magyar polgárt képviselő polgármesterek, mintegy 100 település képviseletében álltak ki az önkormányzatiság megerősítése, a települések jogainak és lehetőségeinek helyreállítása mellett.

Falusi, városi polgármesterek, megyei jogú városok vezetői és fővárosi polgármesterek a Magyar Önkormányzatok Szövetsége gödöllői rendezvényén írták alá azt a kiáltványt, amely rögzíti: a magyar önkormányzati rendszer kritikus állapotba került, azonnali összefogásra, és cselekvésre van szükség. új párbeszédre a választások után megalakuló új kormány, valamint a magyar önkormányzati rendszer szereplői között. A polgármesterek közös meggyőződése, hogy a jól működő demokrácia és a magas színvonalú közszolgáltatások elképzelhetetlenek erős, felhatalmazott és megfelelő erőforrásokkal rendelkező helyi önkormányzatok nélkül.

Fót Város Önkormányzata elkötelezett a magyar önkormányzatiság megerősítése, a települések jogainak és lehetőségeinek helyreállítása mellett, ezért csatlakozni kíván a nyilatkozathoz.

A nyilatkozat megismerésre jelen előterjesztés 2. számú mellékleteként kerül csatolásra.


	A jogszabályok által kötelezővé tett egyéb kérdések

	Szépkorú köszöntése 
	0 fő

	Állampolgársági eskü 
	0 fő


A fentiek alapján az alábbi határozati javaslatokat terjesztem a Tisztelt Képviselő-testület elé.


III. Határozati javaslatok:
1. határozati javaslat
…/2026.(III.26.) KT-határozat

Fót Város Önkormányzat Képviselő-testülete elfogadja az előző Képviselő-testületi ülés óta eltelt időszak fontosabb eseményeiről ismertetett polgármesteri beszámolót.

Felelős: polgármester
Határidő: azonnal

2. határozati javaslat
…/2026.(III.26.) KT-határozat

Fót Város Önkormányzat Képviselő-testülete elfogadja Fót Város hosszú távú alapelveit és célkitűzéseit a határozat 1. sz. melléklete szerinti tartalommal, és hitet tesz amellett, hogy jövőbeni döntései meghozatalakor szem előtt tartja azokat.

Felelős: polgármester
Határidő: azonnal

3. [bookmark: _GoBack]határozati javaslat
…/2026.(III.26.) KT-határozat

Fót Város Önkormányzat Képviselő-testülete elkötelezett a magyar önkormányzatiság megerősítése, a települések jogainak és lehetőségeinek helyreállítása mellett, ezért csatlakozik a Magyar Önkormányzatok Szövetsége nyilatkozatához a határozat 2. sz. melléklete szerinti tartalommal.

Felelős: polgármester
Határidő: azonnal


Jogszabályi hivatkozás: 

· Fót Város Önkormányzata Képviselő-testületének 12/2025. (V.30.) önkormányzati rendelete a Képviselő-testület és szervei szervezeti és működési szabályzatáról, valamint az önkormányzati képviselők tiszteletdíjáról, költségtérítéséről és az ezzel összefüggő egyes önkormányzati rendeletek módosításáról
· 9/2020. (VII.2.) Önkormányzati rendelet A szociális rászorultságtól függő pénzbeli és természetben nyújtott ellátások, valamint a személyes gondoskodást nyújtó szociális ellátások helyi szabályairól
· 15/2020. (IX.28.) Önkormányzati rendelet a szociális rászorultságtól függetlenül nyújtható támogatásokról


Az előterjesztés melléklete:
1. számú melléklet: Fót Város 2036 – stratégiai jövőkép és fejlesztési irányok
2. számú melléklet: a Magyar Önkormányzatok Szövetsége nyilatkozata

